Երբ մենք վերլուծեցինք այդ նյութը, պարզվեց, որ ամեն ինչ կատարելապես պարփակվում է մի պատկերացման մեջ. բոլոր շարժումները այդ սիստեմում կատարվում են մի կենտրոնի շուրջը, որը գտնվում է մեզնից դեպի Աղեղնավորի համաստեղությունը եղած ուղղության վրա: Որքա՞ն է մեզնից մինչև Գալակտիկայի կենտրոնը եղած հեռավորությունը: Տարբեր հեղինակներ տվել են տարբեր թվեր, որոնք նրանք ստացել են տարբեր մեթոդներով: Պարզվեց, որ այդ հեռավորությունը չափվում է 6-10 հազար պարսեկով: Մեզնից մինչև Գալակտիկայի կենտրոնը եղած հեռավորության որպես առավել հավանական արժեք ընդունվում է մոտ 9 հազար պարսեկը: Գալակտիկայի տրամագիծը անցնում է 20 հազար պարսեկից, քանի որ Գալակտիկան տարածվում է մեր Արեգակից ավելի հեռու: